**Návrh**

**Rámcová dohoda o poskytovaní služieb č...............**

**uzatvorená podľa** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v znení neskorších predpisov (ďalej len „**ZVO**“) v spojení s ustanoveniami § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**ObZ**“) a zákona č. 185/2015 Z. z. autorský zákon v znení neskorších predpisov (ďalej len „zákon“ č. 185/2015 Z. z.)  **(ďalej len „Dohoda")**

**Zmluvné strany**

**Poskytovateľ služby : .....................................**

Sídlo: .............

Zastúpený:

IČO: .............

DIČ alebo IČ DPH: .............

Bankové spojenie: .............

IBAN:

BIC/SWIFT kód:.

*(ďalej len „Poskytovateľ služby“)*

a

**Klient:** Slovenská republika zastúpená **Ministerstvom vnútra Slovenskej republiky**

Sídlo Pribinova 2, 812 72 Bratislava

Zastúpený: Ing. Ondrej Varačka

 generálny tajomník služobného úradu Ministerstva vnútra SR, na základe plnej
 moci č. p.: KM-OPS4-2018/001604-117 zo dňa. 30.04.2018

IČO: 00 151 866

Bankové spojenie: Štátna pokladnica, Radlinského 32, 810 05 Bratislava

IBAN: SK78 8180 0000 0070 0018 0023

BIC/SWIFT kód: SPSRSKBA

 *(ďalej len „Klient“)*

**Článok I**

**Základné ustanovenia**

* 1. Klient uskutočnil verejnú súťaž uverejnenú vo Vestníku verejného obstarávania
	2019.......zo dňa 2019.......pod značkou .......na predmet zákazky „**Mapovanie procesov národného projektu „Optimalizácia procesov vo verejnej správe**“, ktorá sa týka tvorby podkladov a výstupov pre podporu reformy verejnej správy, poskytovanie odborných poradenských služieb, vrátane audítorských, poradenských a konzultačných služieb, asistencie, vypracovanie metodických materiálov a štúdií, odborných stanovísk, v zastupovaní klienta v pozícií experta na stretnutiach s tretími osobami a poskytovaní ostatných služieb (ďalej len „Verejné obstarávanie“).
	2. Na základe vyhodnotenia jednotlivých ponúk bola ponuka Poskytovateľom služby vyhodnotená ako ponuka úspešných uchádzačov. Vzhľadom na túto skutočnosť sa Zmluvné strany na základe slobodnej vôle a v súlade s platnými právnymi predpismi rozhodli uzatvoriť túto Dohodu.

**Článok II**

**Predmet Dohody**

1. Predmetom tejto Dohody je záväzok Poskytovateľa služby poskytovať Klientovi služby spočívajúce v tvorbe podkladov a výstupov pre podporu reformy verejnej správy, poskytovanie odborných poradenských služieb, vrátane audítorských, poradenských a konzultačných služieb, asistencie, vypracovanie metodických materiálov a štúdií, odborných stanovísk, v zastupovaní klienta v pozícií experta na stretnutiach s tretími osobami a poskytovaní ostatných služieb (ďalej len „služby“) pre Klienta v rozsahu podľa Opisu predmetu zákazky, ktorý bol súčasťou dokumentácie k Verejnému obstarávaniu a ktorý tvorí prílohu č. 1 tejto Dohody a záväzok Klienta uhradiť Poskytovateľovi služby za poskytnuté služby odmenu v súlade s článkom VI tejto Dohody.
2. Táto Dohoda predstavuje rámcovú dohodu Zmluvných strán, ktorá okrem práv a povinností Zmluvných strán ustanovuje najmä maximálnu odmenu pre Poskytovateľa služby za poskytovanie služieb, podmienky poskytovania služieb, ako aj spôsob uzatvárania Realizačných zmlúv. Celkový predpokladaný rozsah poskytovaných služieb je uvedený v Prílohe č. 3 - Štruktúrovaný rozpočet ceny tejto Dohody.
3. Zmluvné strany sa dohodli, že konkrétny rozsah, kvalitu a druh poskytovaných služieb, ako aj lehoty plnenia a ďalšie nevyhnutné podrobnosti budú dohodnuté v Realizačnej zmluve, pričom na každé poskytovanie služieb sa bude vzťahovať aj táto Dohoda.
4. Poskytované služby budú Klientovi poskytnuté podľa jeho pokynov a na základe jeho podkladov a ak to konkrétna situácia bude vyžadovať alebo ak je tak dohodnuté v tejto Dohode alebo v Realizačnej zmluve aj s jeho súčinnosťou.
5. Zmluvné strany činia nesporným, že Klient nie je povinný počas trvania tejto Dohody uzavrieť Realizačné zmluvy na poskytnutie služieb, ako je dohodnuté v tejto Dohode. Poskytovateľ služieb tiež činí nesporným, že si je vedomý skutočnosti, že Klient uzavrie dohodu so štyrmi úspešnými uchádzačmi z Verejného obstarávania a následne bude uzatvárať Realizačné zmluvy len s niektorými z týchto uchádzačov a to v súlade s bodom 3.9 tejto Dohody s čím Klient súhlasí.

**Článok III**

**Realizačné zmluvy**

1. Poskytovateľ služieb bude v súlade s ustanoveniami § 83 ZVO vyzvaný na účasť v zadávaní zákazky na Poskytované služby v ktorom bude Klient vyberať z úspešných uchádzačov z Verejného obstarávania, s ktorými uzatvoril Dohodu toho, ktorý uzatvorí s Klientom Realizačnú zmluvu na poskytovanie služieb v konkrétnej alebo druhovo vymedzenej veci. A Poskytovateľ služieb je oprávnený sa zúčastniť na zadávaní každej tejto zákazky.
2. Klient uzatvorí za podmienok určených touto Dohodou a v súlade s ustanoveniami § 83 ods. 5 písm. b) a nasledujúce ustanovenia ZVO po výbere na základe zadávania zákazky na služby, v ktorom bude Poskytovateľ služieb úspešný, s Poskytovateľom služieb Realizačnú zmluvu, na základe ktorej bude Poskytovateľ služieb Klientovi poskytovať služby.
3. Zmluvné strany sa dohodli, že Realizačné zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálnu odmenu Poskytovateľa služieb a práva a povinnosti dohodnuté v tejto Dohode. V Realizačnej zmluve bude určená celková maximálna odmena za poskytovanie služieb. Súčasťou Realizačnej zmluvy je Špecifikácia plnenia pre Klienta, ako aj časový a vecný rozsah plnenia, ktoré špecifikuje Klient už ako podklad pre zadávanie zákazky podľa § 83 ZVO. V Špecifikácii plnenia sa určia v súlade s prílohou č. 1 tejto Dohody presné požiadavky na poskytovanie služieb.
4. Výzvu na podanie ponuky zadávania zákazky na služby v súlade s § 83 ods. 5 písm. b) ZVO predloží Klient Poskytovateľovi služieb písomne, spolu s návrhom Realizačnej zmluvy. Výzva na podanie ponuky zadávania zákazky na služby v súlade s § 83 ods. 5 písm. b) ZVO musí ďalej obsahovať najmä: určenie Klienta, s ktorým sa Realizačná zmluva uzatvára, termín do ktorého musí Poskytovateľ služieb predložiť svoju ponuku a kritéria na vyhodnotenie ponúk.
5. V rámci zadávania zákazky na služby podľa § 83 ods. 5 písm. b) ZVO bude použité nasledovné kritérium:
6. Celková navrhovaná cena za poskytované služby príslušným Expertom č. 1 - 4 a prostredníctvom kvalifikovaných osôb v rozsahu min. 25 osôb uvedených vo výzve vyjadrená v EUR bez DPH – t. j . najnižšia odmena za osobo/hodinu poskytnutých služieb príslušným Expertom č. 1 až č. 4 a kvalifikovaných osôb v rozsahu min. 25 osôb, vyjadrená v Eur bez DPH, prenásobená počtom hodín.

3.6. Odmena Poskytovateľa služieb za poskytovanie služieb ponúknutá Poskytovateľom služieb v ponuke v rámci a zadávania zákazky na služby podľa § 83 ods. 5 písm. b) ZVO musí byť zhodná alebo nižšia ako maximálna odmena Poskytovateľa služieb za poskytovanie služieb dohodnutá v tejto Dohode.

3.7. Na základe vyhodnotenia ponúk predložených zadávaní zákazky na služby podľa
§ 83 ods. 5 písm. b) ZVO bude určený spomedzi oslovených úspešných uchádzačov z verejného obstarávania, s ktorými Klient uzatvoril dohodu ten, s ktorým Klient uzatvorí Realizačnú zmluvu. Odmena za služby bude v Realizačnej zmluve zodpovedať ponuke Poskytovateľa služieb predloženej v rámci konzultácií a zadávania zákazky na služby podľa § 83 ods. 5 písm. b) ZVO;

3.8. Klient oznámi Poskytovateľovi služieb výsledok vyhodnotenia ponúk v rámci zadávania zákazky na služby podľa § 83 ods. 5 písm. b) ZVO do 7 dní odo dňa určeného ako posledný deň na predloženie ponúk v zadávaní zákazky na služby. Následne oznámi Klient Poskytovateľovi služieb, či bola jeho ponuka v rámci zadávania zákazky na služby podľa § 83 ods. 5 písm. b) ZVO úspešná.

3.9. Klient vyzve písomne na uzatvorenie Realizačnej zmluvy spomedzi oslovených úspešných uchádzačov z Verejného obstarávania, s ktorými Klient uzatvoril dohodu toho, ktorého ponuka bola v rámci konzultácií a zadávania zákazky na služby podľa § 83 ods. 5 písm. b) ZVO úspešná.

3.10. Poskytovateľ služieb je povinný Realizačnú zmluvu uzatvoriť najneskôr do 15 dní odo dňa doručenia výzvy Klienta. Poskytovateľ služieb je oprávnený odmietnuť uzatvorenie Realizačnej zmluvy, výlučne ak by Klientom navrhované podmienky neboli v súlade s touto Dohodou.

**Článok IV**

**Práva a povinnosti Zmluvných strán**

1. Poskytovateľ služieb je povinný
2. poskytovať Klientovi služby, na ktorých poskytovanie sa zaviazal, dbať na jemu známe záujmy Klienta a v rámci Dohody a Realizačnej zmluvy sa spravovať pokynmi Klienta,
3. poskytovať tieto služby vždy v požadovanej kvalite podľa prílohy č. 1 tejto Dohody,
4. bezodkladne písomne upozorniť Klienta na vecnú nesprávnosť jeho pokynov alebo na také pokyny, ktoré bránia naplniť účel poskytovania služieb. Poskytovateľ služieb je povinný postupovať podľa pokynov Klienta podľa predchádzajúcej vety len vtedy, ak Klient aj po upozornení Poskytovateľa služieb na svojich pokynoch naďalej trvá. Poskytovateľ služieb nie je povinný postupovať podľa pokynov Klienta, ak by tieto pokyny boli v rozpore so všeobecne záväznými právnymi predpismi platnými na území Slovenskej republiky. Poskytovateľ služieb o pokynoch uvedených v predchádzajúcej vete včas písomne informuje Klienta a Zmluvné strany budú v dobrej viere rokovať o vyriešení takejto otázky,
5. oznámiť Klientovi všetky okolnosti, ktoré zistil v súvislosti s realizáciou úkonov v mene Klienta a ktoré môžu mať vplyv na zmenu pokynov Klienta, pričom od pokynov Klienta, ktoré boli Poskytovateľovi služieb oznámené v súvislosti s poskytovaním služieb podľa tejto Dohody a Realizačnej zmluvy, sa môže Poskytovateľ služieb odchýliť, len ak to Klient výslovne v konkrétnom prípade nezakáže a zároveň je to naliehavo nevyhnutné v záujme Klienta a Poskytovateľ služieb nemôže včas dostať jeho súhlas,
6. postupovať pri zariaďovaní záležitostí Klienta s odbornou starostlivosťou, čestne, svedomito a hospodárne,
7. zachovať mlčanlivosť o všetkých skutočnostiach povahy obchodnej, právnej, prevádzkovej, technickej, dokumentárnej, informatívnej a inej akokoľvek súvisiacej s Klientom, ktoré mu budú Klientom v písomnej forme alebo na hmotnom nosiči zverené alebo sprístupnené počas, alebo v súvislosti s poskytovaním služieb; tejto povinnosti ho môže zbaviť len Klient vyhlásením v písomnej forme,
8. zaviazať svojich zamestnancov, ako aj iné osoby, ktorých poverí vykonávaním činnosti pri poskytovaní služieb, zachovávaním mlčanlivosti v rozsahu podľa písm. f),
9. strpieť výkon kontroly/auditu/overovania oprávnenými osobami a poskytnúť im všetku potrebnú súčinnosť. Oprávnenými osobami sú najmä: Riadiaci orgán pre príslušný Operačný program a ním poverené osoby, Najvyšší kontrolný úrad SR, Ministerstvo financií SR, úrad vládneho auditu , certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané týmito orgánmi,
10. ak sa poskytovanie služieb týka projektu spolufinancovaného z fondov Európskej únie/Európskeho spoločenstva, dodržiavať povinnosti určené pre daný projekt,
11. poskytovať služby osobami uvedenými v Prílohe č. 5 - Menný zoznam expertov. V prípade, že Poskytovateľ služieb bude chcieť zabezpečovať poskytovanie služieb inými osobami, musia tieto osoby spĺňať minimálne podmienky účasti podľa § 34. ods. 1 písm. g) zákona, ktoré sú uvedené v  Prílohe č. 1 Opise predmetu zákazky tejto dohody, čo Poskytovateľ služieb preukáže Klientovi pred plánovanou zmenou takejto osoby.
12. zabezpečiť plnenie predmetu zmluvy osobami – expertmi č. 1 až 4, prostredníctvom ktorých Poskytovateľ služieb preukázal splnenie podmienky účasti ohľadne technickej alebo odbornej spôsobilosti podľa § 34 ods. 1 písm. g) ZVO, ako aj prostredníctvom kvalifikovaných osôb v rozsahu min. 25 osôb. Kvalifikované osoby v minimálnom rozsahu 25 osôb musia plniť predmet zákazky na požadovanej úrovni a v požadovanej kvalite definovanej v tejto Dohode a Prílohe č. 1 tejto Dohody – Opis predmetu zákazky.
13. Ak pri realizácii predmetu tejto Dohody vznikne dielo v zmysle zákona č. 185/2015 Z. z. (ďalej len „výstup“), použijú sa na tento výstup ustanovenia tohto písm. j) a súvisiace ustanovenia zákona č. 185/2015 Z. z. Poskytovateľ služieb udeľuje týmto Klientovi súhlas na používanie (ďalej len „licencia“) výstupov alebo ich častí dodaných na základe Realizačných zmlúv a to za týchto podmienok:
14. Poskytovateľ služieb udeľuje Klientovi licenciu na neobmedzené použitie výstupov alebo ich častí, na všetky známe spôsoby použitia podľa ustanovenia § 19 ods. 4 zákona č. 185/2015 Z .z. a to najmä na spracovanie výstupov alebo ich častí, spojenie výstupu s iným výstupom, vyhotovenie ich rozmnoženín, zverejnenie a rozširovanie,
15. Poskytovateľ služieb udeľuje Klientovi výhradnú licenciu v neobmedzenom vecnom a územnom rozsahu, t.j. nesmie po dobu trvania licencie Klienta udeliť tretej osobe licenciu na použitie výstupov alebo ich častí v rozsahu a spôsobom udeleným touto licenciou Klientovi a je povinný zdržať sa použitia výstupov alebo ich častí spôsobom, na ktorý udelil licenciu,
16. Poskytovateľ služieb udeľuje licenciu Klientovi na celú dobu trvania autorskoprávnej ochrany k daným výstupom alebo ich častiam
17. Poskytovateľ služieb udeľuje licenciu Klientovi bezodplatne,
18. Klient je oprávnený udeliť sublicenciu tretej osobe v rozsahu jemu udelenej licencie a postúpiť licenciu tretej osobe.

Poskytovateľ služieb sa zaväzuje vysporiadať všetky právne vzťahy s tretími osobami, ktoré sa budú podieľať na Plneniach tak, aby si tieto osoby nemohli uplatňovať voči Klientovi žiadne nároky. V prípade, že si tretia osoba uplatní voči Klientovi nárok z titulu porušenia autorských práv, Poskytovateľ služieb sa zaväzuje nahradiť Klientovi škodu, ktorá mu vznikne v dôsledku uplatnenia nároku treťou osobou, a to v plnej výške.

Ustanovenia tohto bodu platia aj po zániku tejto Dohody z akéhokoľvek dôvodu.

1. Klient je povinný
2. na požiadanie Poskytovateľ služieb vystaviť mu osobitné písomné plnomocenstvo, a to aj pre každý prípad osobitne, ak v súvislosti s poskytovaním služby vznikne potreba uskutočnenia právnych úkonov v mene Klienta,
3. odovzdať v dostatočnom časovom predstihu Poskytovateľovi služieb všetky veci, ktoré sú nevyhnutné na poskytovanie služieb,
4. na žiadosť Poskytovateľa služieb poskytnúť všetky informácie, ktorými disponuje a ktoré Poskytovateľ služieb označí za potrebné na poskytovanie služieb, s výnimkou ak je písomne dohodnuté, že si ich Poskytovateľ služieb zaobstará sám,
5. ak je na účel zabezpečenia účasti Poskytovateľa služieb na rokovaní, či inom stretnutí, na ktorom sa má na pokyn Klienta zúčastniť, potrebné vykonať akýkoľvek úkon zo strany Klienta smerom k tretím osobám, takýto úkon vykonať alebo zabezpečiť jeho vykonanie,
6. uhradiť Poskytovateľovi služieb odmenu za poskytovanie služieb. Poskytovateľ služieb nie je viazaný pokynmi klienta, pokiaľ ide o obsah odborného názoru alebo stanoviska.
7. Povinnosť mlčanlivosti sa nevzťahuje na zverejnenie a sprístupnenie skutočností, informácií a údajov v rozsahu, v ktorom to vyžadujú všeobecne záväzné predpisy platné na území Slovenskej republiky.
8. Zmluvné strany sa dohodli, že služby môžu byť poskytované v spolupráci so subdodávateľmi Poskytovateľa služieb (najmä znalci, tlmočníci, prekladatelia, ktorí s Poskytovateľom služieb spolupracujú). Za výber a odbornú spôsobilosť týchto subdodávateľov plne zodpovedá Poskytovateľ služieb.
9. V prílohe č. 4 tejto Dohody sú uvedené údaje o všetkých známych subdodávateľoch Poskytovateľa služieb, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
10. Poskytovateľ služieb je povinný Klientovi oznámiť akúkoľvek zmenu údajov u subdodávateľov uvedených v Prílohe č. 4 tejto Zmluvy a to bezodkladne.
11. V prípade zmeny subdodávateľa je Poskytovateľ služieb povinný najneskôr do 5 pracovných dní odo dňa zmeny subdodávateľa predložiť Klientovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ služieb postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
12. Subdodávateľ alebo subdodávateľ podľa osobitného predpisu, ktorý podľa § 11 ods. 1 ZVO má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
13. Poskytovateľ služieb zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ služieb zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
14. Miestom poskytnutia služieb a plnenia predmetu tejto Dohody je Ministerstvo vnútra Slovenskej republiky, Sekcia verejnej správy, Analyticko-metodická jednotka VS, Drieňova 22, 826 86 Bratislava.
15. Poskytovanie služieb sa uskutočňuje v slovenskom jazyku, ak Zmluvné strany dohodou neurčia inak.
16. Zmluvné strany sú povinné, ak dôjde k zmene skutočností v tejto Dohode alebo Realizačnej zmluve určených, ktoré majú vplyv na ich plnenie, bezodkladne túto zmenu písomne oznámiť druhej Zmluvnej strane.

**Článok V**

**Komunikácia pri plnení Dohody a Realizačnej zmluvy**

1. Na účely komunikácie medzi Poskytovateľom služieb a Klientom sa Zmluvné strany dohodli, že komunikácia sa uskutočňuje prednostne v slovenskom jazyku.
2. Zmluvné strany sa dohodli, že ak ide o odovzdanie dokumentov, ktoré obsahujú podklady a vecné zadanie potrebné na poskytovanie služieb, komunikácia sa uskutočňuje spôsobom, ktorý umožňuje trvalé zachytenie jej obsahu, a to elektronickou poštou alebo poštovou zásielkou.
3. Zmluvné strany sa dohodli, že ak si to jedna zo Zmluvných strán vyžiada, bude jej dokument, pokyn, či iný obsah komunikácie, zaslaný elektronickou poštou alebo komunikovaný osobne, či telefonicky, zaslaný do 3 (troch) pracovných dní aj poštovou zásielkou.
4. Zmluvné strany sa dohodli, že komunikácia bude realizovaná podľa kontaktných informácií, uvedených v prílohe č. 2 tejto Dohody.
5. Zmluvné strany sa dohodli, že na účely dodržania lehôt podľa tejto Dohody sa za dodržanie lehoty považuje doručenie Zmluvnej strane Dohodou ustanoveným spôsobom v pracovný deň a v rozsahu pracovnej doby od 08:00 do 16:30. Ak posledný deň lehoty pripadne na deň, ktorý nie je pracovným dňom, považuje sa lehota za dodržanú, ak je vec Zmluvnej strane doručená najbližší nasledujúci pracovný deň do 16:30.

**Článok VI**

**Odmena Audítora a platobné podmienky**

1. Maximálna odmena Poskytovateľa služieb bez DPH za poskytovanie služieb je v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorou sa vykonáva zákon NR SR č. 18/1996 o cenách a s výsledkom Verejného obstarávania určená v Prílohe č. 3 – Štruktúrovaný rozpočet ceny tejto Dohody.
2. Odmena bude Poskytovateľovi služieb uhradená bezhotovostným prevodom na bankový účet Poskytovateľa služieb uvedený v záhlaví tejto Dohody v časti Poskytovateľ služby, a to na základe faktúr vystavených Poskytovateľom služieb a doručených Klientovi. Zmluvné strany sa dohodli, že Poskytovateľ služieb vystavuje faktúru vždy po uplynutí posledného dňa kalendárneho mesiaca za predchádzajúci kalendárny mesiac. Faktúra musí obsahovať všetky náležitosti daňového dokladu podľa zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon č. 222/2004 Z.z.“), špecifikáciu služby a špecifikáciu fakturovanej sumy. Splatnosť faktúry je 30 (tridsať) dní odo dňa doručenia faktúry Klientovi.
3. V prípade, že faktúra bude obsahovať nesprávne údaje, alebo nebude mať náležitosti podľa zákona č. 222/2004 Z. z. je Klient oprávnený faktúru vrátiť Poskytovateľovi služieb na prepracovanie, pričom nová lehota splatnosti faktúry začne plynúť dňom doručenia opravenej faktúry Klientovi.
4. Ak je Poskytovateľ služieb platiteľom DPH, odmena Poskytovateľa služieb sa navýši o sumu zodpovedajúcu platnej sadzbe DPH.
5. Zmluvné strany sa dohodli, že preddavky a zálohy na odmenu Poskytovateľa služieb sa neposkytujú
6. Odmena podľa tejto Zmluvy sa považuje za uhradenú dňom odpísania finančných prostriedkov z účtu Klienta uvedené v záhlaví tejto Zmluvy v časti Klient.

**Článok VII**

**Neplnenie Dohody a Realizačnej zmluvy a zodpovednosť za škodu**

1. Zmluvné strany sa dohodli, že ak splnenie podmienky ustanovenej v tejto Dohode alebo Realizačnej zmluve alebo poskytovanie služieb vyžaduje súčinnosť Zmluvných strán, najmä ak ide o dodanie dokumentov a podkladov obsahujúcich vecné zadanie, nie je porušením Dohody alebo Realizačnej zmluvy, ak k splneniu podmienky alebo poskytnutiu služieb nedôjde z dôvodu neposkytnutia súčinnosti druhou Zmluvnou stranou; to platí aj pokiaľ ide o kvalitu a rozsah plnenia.
2. Zmluvné strany sa dohodli, že odstúpenie od Dohody nemá vplyv na nároky, ktoré vznikli do dňa odstúpenia a na vznik nároku na náhradu škody.
3. Nárok na zaplatenie zmluvných pokút dohodnutých medzi Zmluvnými stranami v tejto Zmluve (ďalej len „zmluvná pokuta“) vzniká Klientovi dňom porušenia zabezpečovanej zmluvnej povinnosti Poskytovateľom služieb. Pre vznik nároku na zaplatenie zmluvnej pokuty je rozhodné porušenie zabezpečovanej povinnosti. Zavinenie Poskytovateľa služieb sa nevyžaduje.
4. Poskytovateľ služieb, ktorý zabezpečenú zmluvnú povinnosť porušil, je povinný príslušnú zmluvnú pokutu zaplatiť Klientovi do 30 dní odo dňa kedy bol na zaplatenie zmluvnej pokuty písomne vyzvaný Klientom.
5. V prípade omeškania Poskytovateľa služieb s plnením jeho povinností podľa Zmluvy je Klient oprávnený od Poskytovateľa služieb požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, a to za každý aj začatý deň omeškania. Poskytovateľ služieb, ktorý zabezpečenú zmluvnú povinnosť porušil, je povinný plniť povinnosť, ktorej splnenie bolo zabezpečené zmluvnou pokutou, aj po jej zaplatení.
6. Pre prípad porušenia povinnosti Poskytovateľom služieb uvedenej v čl. IV bode 4.1. tejto Zmluvy okrem písm. j) bodu 4.1. čl. IV tejto Zmluvy, je Poskytovateľ služieb povinný zaplatiť Klientovi zmluvnú pokutu vo výške 500,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
7. V prípade omeškania Klienta so zaplatením faktúry Poskytovateľovi služieb je Poskytovateľ služieb oprávnený od Klienta požadovať za každý začatý deň omeškania až do zaplatenia úrok z omeškania v zákonnej výške.
8. V prípade porušenia povinností Poskytovateľa služieb v článku IV bod 4.1. písm. j) tejto Zmluvy je Klient oprávnený požadovať zaplatenie zmluvnej pokuty vo výške 0,5% z ceny plnenia tejto Zmluvy.
9. Zodpovednosť Poskytovateľa služieb za škodu sa primerane zníži, alebo úplne zanikne, ak bola škoda spôsobená sčasti alebo úplne poskytnutím nesprávnych informácií zo strany Klienta.
10. Poskytovateľ služieb sa zbaví zodpovednosti v prípade, ak Klienta upozorní na riziká vyplývajúce z možných odlišných interpretácií právnych predpisov a Klient napriek tomu postupuje spôsobom, ktorý bol Poskytovateľom služieb označený za rizikový.
11. Za škodu na veciach, ktoré má Poskytovateľ služieb na účel poskytovania služieb, a to ktoré buď v origináli alebo notársky osvedčenej kópii prevzal od Klienta na tento účel, alebo ktoré prevzal od tretích osôb pre Klienta, zodpovedá Poskytovateľ služieb v rozsahu objektívnej zodpovednosti a môže sa jej zbaviť len z dôvodov okolností vylučujúcich zodpovednosť podľa Obchodného zákonníka (vyššie moc). Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr. Vojna, mobilizácia, povstanie, požiare, karantény.
12. Zmluvná pokuta sa považuje za zaplatenú jej pripísaním na účet Klienta v peňažnom ústave uvedenom v záhlaví tejto Dohody v čast Klient..
13. Zmluvné strany vyhlasujú, že výška zmluvných pokút dojednaných podľa tejto Zmluvy je obvyklá a primeraná povahe a významu zabezpečovaných záväzkov a s touto výškou bez námietok súhlasia
14. Náhrada škody sa spravuje príslušnými ustanoveniami Obchodného zákonníka.

**Článok VIII**

**Trvanie a skončenie Dohody a Realizačnej zmluvy**

1. Táto Dohoda sa uzatvára na dobu 24 mesiacov trvajúcu odo dňa jej účinnosti, prípadne až do vyčerpania finančného limitu 8 612 649,00 Eur bez DPH uvedeného v Dohode podľa toho, ktorá skutočnosť nastane skôr . Ak v Realizačnej zmluve nie je dohodnuté inak, Realizačná zmluva sa uzatvára na dobu odo dňa jej účinnosti do dňa skončenia poskytovania služieb podľa Realizačnej zmluvy uzavretej na základe Dohody, ktoré môžu časovo presahovať účinnosť samotnej Dohody.
2. Ktorákoľvek zo zmluvných strán môže Dohodu alebo Realizačnú zmluvu kedykoľvek vypovedať, a to písomnou výpoveďou riadne doručenou druhej zmluvnej strane. Výpovedná lehota je trojmesačná a začína plynúť od prvého dňa nasledujúceho kalendárneho mesiaca po jej doručení druhej zmluvnej strane.
3. Odo dňa doručenia výpovede je Poskytovateľ služieb povinný Klienta upozorniť na opatrenia potrebné na to, aby sa zabránilo vzniku škody bezprostredne hroziacej Klientovi nedokončením činnosti súvisiacej s poskytovaním služieb.
4. Za činnosť riadne uskutočnenú do účinnosti výpovede má Poskytovateľ služieb nárok na náhradu hotových výdavkov a straty času, ktoré mu pri plnení jeho záväzku podľa tejto Dohody a Realizačnej zmluvy vznikli a na časť odmeny primeranú výsledku dosiahnutému pri zariaďovaní záležitosti podľa tejto Dohody a Realizačnej zmluvy.
5. Ku dňu účinnosti výpovede zaniká záväzok Poskytovateľa služieb poskytovať služby, na ktorých výkon sa zaviazal. Ak by týmto prerušením vznikla Klientovi škoda, je Poskytovateľ služieb povinný ho upozorniť, aké opatrenia treba urobiť na jej odvrátenie. Ak Klient tieto opatrenia nemôže urobiť ani prostredníctvom tretích osôb a požiada Poskytovateľa služieb, aby ich urobil sám, je Poskytovateľ služieb povinný tak urobiť.
6. Klient môže od tejto Dohody odstúpiť v prípade, ak:
	1. proti Poskytovateľovi služieb začalo konkurzné konanie alebo reštrukturalizácia,
	2. Poskytovateľ služieb vstúpil do likvidácie,
	3. Poskytovateľ služieb koná v rozpore s touto Dohodou a/alebo realizačnou zmluvou a/alebo všeobecne záväznými právnymi predpismi SR a na písomnú výzvu Klienta toto konanie a jeho následky v určenej primeranej lehote neodstráni.
	4. v čase jej uzavretia existoval dôvod na vylúčenie Poskytovateľa služieb pre nesplnenie podmienky účasti podľa § 32 ods. 1 písm. a) ZVO.
	5. táto nemala byť uzavretá s Poskytovateľom služieb v súvislosti so závažným porušením povinnosti vyplývajúcej z právne záväzného aktu Európskej únie o ktorom rozhodol Súdny dvor Európskej únie v súlade so Zmluvou o fungovaní Európskej únie,
	6. Poskytovateľ služieb nebol v čase uzavretia dohody zapísaný v registri partnerov verejného sektora alebo ak bol vymazaný z registra partnerov verejného sektora.
7. Odstúpenie musí mať písomnú formu a účinnosť nadobúda dňom doručenia Poskytovateľovi služieb.
8. Poskytovateľ služieb je oprávnený od tejto Dohody alebo Realizačnej zmluvy odstúpiť ak je Klient v omeškaní so zaplatením faktúry o viac ako 60 kalendárnych dní po lehote jej splatnosti. Odstúpenie musí mať písomnú formu a účinnosť nadobúda dňom doručenia Klientovi.

**Článok IX**

**Záverečné dojednania**

1. Dohoda predstavuje úplnú dohodu medzi Zmluvnými stranami o predmete špecifikovanom v Dohode. Zmeny Dohody možno vykonať len na základe písomnej dohody Zmluvných strán.
2. Dohoda je vyhotovená v takom počte rovnopisov, aby 3 (tri) rovnopisy dostal Klient a po 1 (jednom) rovnopise Poskytovateľ služieb.
3. Zmluvné strany sa dohodli, že právne vzťahy, práva a povinnosti založené Dohodou sa riadia všeobecne záväznými právnymi predpismi platnými na území Slovenskej republiky, a to najmä Obchodným zákonníkom.
4. Dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia podľa osobitného zákona v Centrálnom registri zmlúv vedenom Úradom vlády SR.
5. Zmluvné strany vyhlasujú, že si Dohodu riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, na znak čoho ju podpísali.
6. Prílohami, ktoré sú neoddeliteľnou súčasťou tejto Dohody, sú
	1. Príloha č. 1: Opis predmetu zákazky
	2. Príloha č. 2: Kontaktné informácie
	3. Príloha č. 3: Štruktúrovaný rozpočet ceny
	4. Príloha č. 4: Informácie o subdodávateľoch
	5. Príloha č. 5: Menný zoznam expertov

|  |  |
| --- | --- |
| **Klient:**Podpis: \_\_\_\_\_\_\_\_\_\_\_\_\_\_\_\_\_Meno: Funkcia: Dátum podpisu: | **Poskytovateľ služieb:**Podpis: \_\_\_\_\_\_\_\_\_\_\_\_\_\_\_\_\_Meno: Funkcia: Dátum podpisu: |